પિતા અશ્વિનભાઇ સહિતનાએ બેબાકળા થઇ દોડધામ કરી મુકી હતી અને પોલીસને જાણ કરી હતી. આજીડેમ પોલીસ મથકના પી.આઇ. પી.એન. વાઘેલાની રાહબરીમાં પીએસઆઇ આર. બી. વાઘેલા સહિતની ટીમે તપાસનો ધમધમાટ શરૂ કરી દીધો હતો. વિશાલ અને તેને ઉઠાવી જનારા સાહિલ તથા તેના મામાના મોબાઇલ સ્‍વીચ ઓફ થઇ જતાં મુંજવણ વધી ગઇ હતી. બીજી તરફ વિશાલને ઉઠાવી જનારાઓએ તેને ચાલુ કારમાં જ બેફામ માર મારવાનું શરૂ કર્યુ હતું. છેલ્લે વિશાલ માળીયા મિંયાણા તરફ હોવાનું લોકેશન મળતાં પોલીસ ત્‍યાં પહોંચી હતી. આરોપીઓની કાર દેખાઇ જતાં પોલીસે ખાનગી રીતે જ આ કારની પાછળ પાછળ પોતાની કાર દોડાવી હતી અને આરોપીઓની કાર રાજકોટ નજીક પહોંચવા આવી ત્‍યારે તેને આંતરી વિશાલને મુક્‍ત કરાવ્‍યો હતો. જો કે ત્‍યારે કારમાંથી સાહિલ અને તેના મામા હસુમખ પરમાર જ મળ્‍યા હતાં. બે મિત્રો અબ્‍દુલ અને દર્શન ભાગી ગયા હતાં.